Ludovic Orban, despre ipoteza demiterii Guvernului: Ar fi tupeu maxim să vii tot cu Florin Cîţu.
Ludovic Orban nu va fi de acord cu un guvern format tot din Cîțu. Niciun parlamentar PNL nu va vota moțiunena de cenzură a PSD-ului. Ludovic Orban dorește salvarea PNL-ului.
"Ăsta ar fi tupeu maxim să vii tot cu Florin Cîţu", spune Ludovic Orban despre varianta în care, dacă guvernul ar fi demis, preşedintele Klaus Iohannis să îl desemneze tot pe Florin Cîţu să formeze guvernul.El evită să spună dacă ar vota un nou executiv condus de actualul lider PNL, Florin Cîţu."Eu nu cred că e posibil. E o ipoteză care nu stă în picioare", adaugă Orban.Fostul președinte al Camerei Deputaților apreciază că niciun parlamentar PNL nu va vota moţiunea de cenzură a PSD şi admite că se va întâlni luni cu senatorii şi deputaţii care l-au susţinut la congresul PNL."Am în fiecare zi, în fiecare săptămână întâlniri cu colegii mei din Parlament. După congres purtăm o discuţie cu parlamentarii care au fost alături de mine, care au semnat apelul făcut înainte de congres să vedem ce e de făcut. (Discutăm despre – n.r.) situaţia politică, cum ne poziţionăm, lucruri legate de viitorul politic al României, cum să ne implicăm în soluţionarea crizei…", mai spune Orban.Referitor la posibilitatea înfiinţării unui partid, Ludovic Orban spune: "Fie încercăm să salvăm PNL, care e prăbuşit în încrederea publică. Dacă nu putem să salvăm PNL, evident că salvăm liberalismul din România".